钦定古今图书集成/理学汇编/文学典/第012卷 > 日知录 > 《引古必用原文》
## 钦定古今图书集成/理学汇编/文学典/第012卷 > 日知录 > 《引古必用原文》

凡引前人之言，必用原文。《水经注》引盛弘之《荆州记》
曰：“江中有九十九洲，楚谚云：‘洲不百，故不出王者’。桓
元有问鼎之志，乃增一洲，以充百数。僭号数旬，宗灭
身屠。及其倾败，洲亦消毁。今上在西，忽有一洲自生，
沙流回薄，成不淹时。其后未几，龙飞江汉矣。”注乃北
魏郦道元作，而《记》中所指今上则南宋文帝，以宜都
王即帝位之事，古人不以为嫌。